Valakavičiai

Valakavičiai – kaimas Šalčininkų rajono savivaldybėje, 7 km į šiaurės vakarus nuo Pabarės, 2 km nuo Tetėnų, prie Pabaldės upelio. Stūkso Valakavičių piliakalnis.

 Istorija 

Jau pats Valakavičių kaimo pavadinimas rodo, jog jis įsikūręs XVI a. Valakų reformos metu. Tad didelėse Kiaulėkų kapinėse palaidoti abiejų kaimų gyventojų daugelio kartų protėviai. Dar senesnius laikus mena tarp kaimų stūksantys du piliakalniai. Jie yra šaltiniuotose ir drėgnose pievose, iš kurių išteka Purvės (dar vadinamos Boržūne ir Brasta) ir Pabaldės upeliai, bėgantys į Šalčią.

Medžiais apaugęs piliakalnis prie Kiaulėkų yra mažesnis, tik vieną kartą žvalgytas. Todėl aptiktas kultūrinis sluoksnis neleidžia tiksliau nustatyti jo naudojimo laikotarpio. Geriau ištirtas yra arčiau Valakavičių kaimo esantis piliakalnis.

Dar neseniai netoli piliakalnių buvo daug pilkapių, kurių dalis pateko į Varėnos rajoną. Tai buvo karių, sudegintų prieš laidojimą, kapai. Išlikusius pilkapius dar spėta įtraukti į archeologijos paminklų sąrašą, bet Valakavičių pilkapiai buvo sunaikinti melioracijos darbų metu.S. Buchaveckas Šalčios žemė, Vilnius: Mintis, 1992, 217 psl.

XIX a. pab. – šlėktų okolica Lydos apskrityje, Eišiškių valsčiuje, Pabarės apylinkėje. Pateko į Rodūnios dvaro valdas.

 Gyventojai 

 Šaltiniai 

Kategorija:Šalčininkų rajono savivaldybės gyvenvietės